open-index/open-wikipedia-markdown huggingface dataset:
Heikinmessu

**Heikinmessut** olivat Suomen suojeluspyhimyksen Pyhän Henrikin kunniaksi pidettyjä kirkkojuhlia, joiden vietto alkoi 1200- ja 1300-luvun vaihteessa. Juhlia oli vuosittain kaksi. Pyhimyksen kuolinpäivänä 20. tammikuuta vietettiin "talvi-Heikkiä". Skandinaviassa juhlapäivä oli 19. tammikuuta, johon Suomessakin myöhemmin siirryttiin ja joka nykyäänkin on Heikin ja Henrikin nimipäivä. "Kesä-Heikki" oli Pyhän Henrikin luiden Turkuun siirtämisen eli translaation muistopäivä 18. kesäkuuta. 

Suurimmat juhlat vietettiin Turussa ja pienempiä kautta maan. Pyhiinvaelluskohteina olivat kuolinpaikka Köyliönjärven Kirkkosaari ja aiempi hautapaikka eli Nousiaisten kirkko. Heikinmessuja on vietetty myös Pohjoismaissa, Saksassa ja Englannissa, joka oli Pyhän Henrikin synnyinmaa.

Jo varhain järjestettiin Turussa juhlapäivinä markkinat. Talvella niihin liittyi heikinmarkkinat (pidettiinhän ne Heikin päivänä) ja kesällä tuohimarkkinat. Tuohimarkkinoita pidettiin vielä 1900-luvun alussa. Turun, Nousiaisen ja Köyliön yhdisti aikoinaan kesällä käytössä ollut kesätie, jota pyhiinvaeltajat ja kauppamiehet käyttivät. Tähän niin kutsuttuun Sant Henrikin tiehen liittyi ympäröiviltä seuduilta tulevia muita teitä. 

Turun lisäksi toinen merkittävä Heikinmessujen aikainen kokoontumispaikka oli Kokemäen Ylistaron kylässä sijaitseva Pyhän Henrikin saarnahuone ympäristöineen. Perimätiedon mukaan piispa vietti rakennuksessa viimeisen yönsä ennen Köyliönjärven jäällä tapahtunutta surmaansa. Saarnahuoneesta tuli myöhemmin merkittävä pyhiinvaelluspaikka, jossa Heikinmessujen aikaan järjestettiin lisäksi kärjäjiä ja markkinoita.  

Pyhän Henrikin muistopäivä on yhä Suomen evankelis-luterilaisen kirkon 19. tammikuuta viettämä erityispyhä.

## Lähteet
Antti Vihinen

**Antti Vihinen** (s. 11. toukokuuta 1961 Tampere) on Hämeessä vaikuttava kulttuurialan hallintomies.
 
Koulutukseltaan Vihinen on valtiotieteiden maisteri Hampurin yliopistosta. Myöhemmin hän väitteli Helsingissä tohtoriksi musiikkitieteen alalta. Hänen väitöskirjansa vuodelta 2000 käsitteli Theodor Adornon Sibelius-kritiikin poliittisia motiiveja. Väitöskirjan hyväksymisprosessi herätti Suomessa laajaa keskustelua, kun vastaväittäjä Tomi Mäkelä ei puoltanut sen hyväksymistä, vaikka antoi ymmärtää toisin väitöstilaisuudessa. Lopulta väitöskirja päästettiin läpi alimmalla mahdollisella arvosanalla. Vihinen on julkaissut myös musiikin historiaa ja politiikkaa sivuavia essee- ja pakinakokoelmia.

Vihinen työskenteli Lahden Sibeliustalon toimitusjohtajana 1999–2010.  Hän erosi Sibeliustalon johdosta ja ilmoitti syyksi kaupungin johdon kanssa syntyneet linjaerimielisyydet. Hänen mukaansa kaupungin linja on ”akselilla Hollola–Nastola, minä haluaisin, että suunta olisi Eurooppa ja enemmänkin akselilla Pariisi–Frankfurt–Moskova”.

Vuosina 2010–2013 hän työskenteli professorina Saksassa Karlsruhen kansainvälisessä ammattikorkeakoulussa Karlshochschulessa opetusalanaan kansainvälinen matkailuala, tapahtumatuottaminen, kulttuurihallinto ja kaupunkien vetovoimatekijät.

Vuosina 1981-1983 sekä vuodesta 2012 Vihinen on toiminut myös Sidi & Hermottomat manserock-yhtyeessä kosketinsoittajana.

Sidi & Hermottomat on julkaissut kolme levyä; 1981 *Vieraana älyn valtakunnassa*, 1982 *Runoja rauniolille* ja 2015 *Näkyviin*. Vihinen on toiminut yhtyeen säveltäjänä ja sanoittajana lähes kaikissa kappaleissa.

Vihinen oli Hämeenlinnan kaupungin juhlavuosien 2015-2017 koordinaattori syyskuusta 2014 alkaen. Tätä ennen hän toimi kaupungilla Hämeen linnan alueen kehittämishankkeen projektipäällikkönä.

Hämeenlinnan vuosien jälkeen hän on keskittynyt tietokirjojen kirjoittamiseen. Vuonna 2021 hän julkaisi ensimmäisen romaaninsa.

## Palkinnot ja tunnustukset
* Kultainen Lahti -mitali 2005

## Julkaisut
* *Theodor W. Adornon Sibelius-kritiikin poliittinen ulottuvuus*, Helsingin yliopisto, musiikkitieteen laitos, 2000 Sarja: Studia musicologica Universitatis Helsingiensis, 8, ISSN 0787-4294  (väitöskirja)
* *Musiikkia ja politiikkaa*, Esseitä Wagnerista Sibeliukseen. Like 2005. 249 s. 
* *Nopeita pakinoita*, Like, 2006 
* *[[Minä ja Mozart]]*, Into Kustannus 2014. 496 s. 
* *Vieraana älyn valtakunnassa* (1981, LP-levy Kerberos KEL 624)
* *Runoja raunioille* (1982, LP-levy, Kerberos KEL 637)
* *Näkyviin* (2015, CD-levy sekä digijulkaisu SDH01)

### Romaanit
* *Punainen prinsessa*, Into, 2021.
* *Sininen enkeli*, Into, 2023.
* *Valkoinen susi*, Into, 2025.

## Lähteet

## Aiheesta muualla
* Sidi & Hermottomat kotisivut
Lähteenkorva

**Lähteenkorva** on suomalainen sukunimi.

*Axel August Lähteenkorva (1849–1931), tutkija, keräilijä
*Eliel Lähteenkorva (1919–1999), fyysikko, professori
*Mirjami Lähteenkorva (1904–1968), opettaja, runoilija
Kesä Monikan kanssa

**Kesä Monikan kanssa** () on Ingmar Bergmanin elokuva vuodelta 1953. Se perustuu Per Anders Fogelströmin nuortenromaaniin *Sommaren med Monika* (1951).

## Juoni

Harry ja Monika ovat töissä varastoissa, jotka ovat lähietäisyydellä toisistaan. He tapaavat kahvitauolla ja aloittavat seurustelun, mistä Monikan entinen poikaystävä Lelle ei pidä. Hän seuraa Monikaa saattavaa Harrya ja näiden erottua lyö Harrya. 

Monikan ja isän välille tulee riita, jolloin Monika poistuu kotoa ja pyytää päästä Harryn luokse. Harry vie hänet kuitenkin isän veneelle, jossa he yöpyvät. Harry myöhästyy töistä ja saa torut, joita hän ei niele. Myös Monika on irtisanoutunut töistä, ja nyt he ovat vapaita lähtemään pois kaupungista. Paikalle saapuu Lelle, mutta yhdessä he onnistuvat torjumaan paratiisiin tulleen tunkeilijan, mitä juhlitaan. 

Kesän käännyttyä loppuun Monika odottaa lasta, ja ruoan hankkimiseksi he turvautuvat varkauksiin. Lopulta heidän on palattava kaupunkiin. Täti järjestää heidät vihille ennen lapsen syntymää, ja he aloittavat yhteiselämän: Harry käy töissä ja opiskelee, Monika keskittyy lapsen hoitamiseen. Monika kuitenkin kyllästyy äidinrooliin, ja Harry jää yksin tyttären kanssa.

## Näyttelijät

## Lähteet
Anturamaa

**Anturamaa**, myös **ortkivi, ortsteen, palsi**, **ortmaa**) on maan pinnan alapuolella sijaitseva kova maakerros. Maarakeet ovat iskostuneet siinä yhteen vesiliukoisten humusaineiden ja rautayhdisteiden vaikutuksesta. Suomessa anturamaata on hiekka- ja soramailla, mutta se on melko harvinaista. Pääasiassa sitä on soiden välisillä kangaskynnyksillä. Anturamaa ei siten juuri haittaa metsänkasvua, vaan saattaa osaltaan parantaa kuivien kangasmaiden kosteusoloja. Luoteis-Saksassa ja Tanskan nummilla anturamaa haittaa metsien kasvua. Siellä sitä on murennettu syväkynnöllä, sillä kynnöksen pinnalla anturamaa rapautuu nopeasti.

## Katso myös
* Podsoli

## Lähteet
Orasmaa

**Orasmaa** on suomalainen ja virolainen sukunimi, joka on muun muassa seuraavilla henkilöillä:

*Antto Orasmaa (s. 1988), näyttelijä
*Johannes Orasmaa (1890–1943), virolainen kenraali ja Kaitseliiton päällikkö
*Mika Orasmaa (s. 1973), elokuvaaja
*Niilo Orasmaa (1889–1970), diplomaatti
*Oskari Orasmaa (1870–1952), luennoitsija, kansanedustaja
*Pekka Orasmaa (s. 1946), työtuomioistuimen presidentti 1994–2010
*Sanni Orasmaa (s. 1972), laulaja, pedagogi.
Stéphane Veilleux

**Stéphane Veilleux** (16. marraskuuta 1981 Saint-Georges, Quebec) on kanadalainen jääkiekkoilija, pelipaikaltaan laitahyökkääjä. Hänen nykyinen seuransa on Asia League Ice Hockeyssa pelaava japanilaisseura Oji Eagles.

## Ura
Veilleux pelasi juniorina QMJHL-sarjan Victoriaville Tigresissa, jossa hän viipyi kaksi kautta. Tämän jälkeen hän siirtyi saman sarjan Val-d'Or Foreursiin, jossa hän teki kaudella 2000–2001 68 ottelussa tehot 48+67=115. Minnesota Wild varasi Veilleuxin kolmannella kierroksella 93. pelaajana vuoden .

Kaudeksi 2001–2002 Veilleux siirtyi Wildin organisaatioon, mutta hän joutui pelaamaan ensimmäisen kauden AHL-farmisarjassa Houston Aerosissa. Hän pelasi kaudella 2002–2003 38 ottelua NHL:ssä tehoin 3+2=5. Työsulkukauden 2004–2005 Veilleux vietti Aerosissa tehden 59 ottelussa tehot 15+24=39. Seuraavat kaksi kautta hän pelasi Wildissä tehden kummallakin 18 tehopistettä. 

Kausi 2008–2009 jäi Veilleux’n viimeiseksi kaudeksi Minnesota Wildissä, vaikka hän teki piste-ennätyksensä 13+10=23 tehopistettä. Heinäkuussa 2009 Veilleux teki yhden vuoden sopimuksen Tampa Bay Lightningin kanssa. Hän teki Tampassa pelimääräänsä suhteutettuna huonoimmat tehonsa (3+6=9) koko urallaan.

Lokakuussa 2010 Veilleux siirtyi yksivuotisella sopimuksella SM-liigassa pelaavaan Espoon Bluesiin. Veilleux debytoi SM-liigassa HPK:ta vastaan lokakuussa ja sai tililleen yhden syöttöpisteen ja valinnan tähdistökentälliseen.  Veilleuxin sopimus Bluesin kanssa kuitenkin purettiin 21. tammikuuta 2011. Veilleux kerkesi pelata 25 ottelua tehoin 1+6=7.  Mutta melkein heti Bluesista lähtemisen jälkeen Veilleux siirtyi Sveitsin pääsarjassa pelaavaan HC Ambrì-Piottaan, jossa pelasi kauden loppuun ja edusti joukkuetta myös Sveitsin pääsarjan karsinnoissa.

Kaudeksi 2011–2012 Veilleux palasi Pohjois-Amerikkaan, kun hän teki kaksisuuntaisen vuoden sopimuksen New Jersey Devilsin kanssa.

Helmikuussa 2012 Veilleux siirtyi suuressa pelaajakaupassa New Jersey Devilsistä takaisin Minnesota Wildiin. Samalla Devilsistä Wildiin matkasivat Nick Palmieri sekä Kurtis Foster, joka Veilleux’n tavoin on pelannut aiemminkin Wildin organisaatiossa. Vaihdossa Devils sai Wildista Marek Židlickýn.

## Pelityyli
Veilleux on puolustava pelaaja, jolta löytyy fyysisyyttä. Hän pystyy pelaamaan keskellä tai laidassa. Veilleux pelasi NHL-urallaan kolmos- neloskentässä kahden suunnan pelaajana.

## Lähteet
Svetlopoljansk

**Svetlopoljansk** () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 12 kilometriä Kirsin kaupungista koilliseen. Taajaman kautta kulkee Jarin ja Lesnoin välinen rautatie. Asukkaita on 2&nbsp;900 henkeä (vuonna 2010).

Paikkakunta on saanut alkunsa vuonna 1964 aletusta turvesuon hyödyntämisestä. Turpeentuotantoyrityksen yhteyteen syntynyt Dymnojen asutus sai nykyisen nimensä vuonna 1970 ja vuonna 1982 siitä tuli kaupunkimainen taajama. Svetlopoljanskin kaupunkikuntaan kuuluu myös Fosforitnajan asemataajama.

Nykyään turpeen tuotantoa harjoittaa Vjatkatorf-niminen yritys. Lähistöllä sijaitsee myös äskettäin avattu puunjalostuslaitos.

## Lähteet
Yandex

**Yandex** eli **Jandeks** () on venäläinen tietotekniikka-alan yrityskonserni, joka ylläpitää Venäjän suurinta hakukonetta. Yandexin hollantilaisyhtiön (aiemmin Yandex N. V., nyk. Nembius) osake on noteerattu yhdysvaltalaisen teknologiapörssi Nasdaqin osakelistalla. Uutistoimisto Ria Novosti arvioi yhtiön 16. arvokkaimmaksi julkisesti noteeratuksi venäläiseksi pörssiyritykseksi helmikuun 2014.
Yandex oli joulukuussa 2012 noussut maailman neljänneksi suosituimmaksi hakukoneeksi ohi Microsoftin Bing-haun. Venäläisen hakupalvelun suosion kasvuun esitettiin syyksi lisääntynyttä internetin käyttöastetta venäjänkielisten ihmisten joukossa.

Yhtiön perustivat Arkadi Volož ja Ilja Segalovitš vuonna 1997. Volož kehitti yhtiön hakukoneen ja toimi yhtiön toimitusjohtajana. Segalovitš oli yhtiön teknologiaosaaja, kunnes kuoli syöpään 2013.

Yritys tarjoaa myös muun muassa sähköpostipalvelun, internetsivujen käännöksiä sekä kartta-, reitti-, liikenteen seurantapalveluja.

Yandexin perustaja ja entinen toimitusjohta Volož on asetettu Euroopan unionin pakotelistalle. EU:n mukaan Yandex suosi virallisia tiedotusvälineitä ja valtion narratiivia hakutuloksissaan. Volož jätti toimitusjohtajan tehtävän ja hallituspaikkansa yhtiössä. Yandexia yhtiönä ei ole sanktioitu. Suomi on takavarikoinut Suomessa toimivan yhtiön osakkeet ja niiden tuoton.

Elokuussa 2023 uutisoitiin, että perustajiin kuuluva Volož tuomitsi julkisesti Venäjän hyökkäyksen Ukrainaan. Aiemmin uutisoitiin Kremlin edustajien ottaneen paikkoja yhtiössä ja useiden työntekijöiden paenneen Ukrainaan. Reutersin mukaan Venäjä ei kansallistanut yhtiötä peläten "aivovuotoa" eli osaavien työntekijöiden lähtöä. Huolta on aiheuttanut, että yhtiö jakaisi Yangon kautta kerättyjen taksimatkojen tietoja venäläiselle tiedustelupalvelulle.

Heinäkuussa 2024 Yandex N.V. ilmoitti myyneensä toimintonsa Venäjällä ja irtautuneen Venäjän markkinoilta. Ilmoituksen mukaan nimi muutetaan Nebius Groupiksi.

## Yandex Suomessa – Global DC Oy
Vuonna 2022 Yandexin Suomen toiminnot uudelleennimettiin **Global DC Oy**:ksi.  Sillä on konesali Mäntsälässä. Nivos Energia Oy saa ison osan kaukolämpöenergiastaan konesalin hukkalämmöstä. Lisäksi Suomessa toimii Yandexin omistama taksiyhtiö Yango-tavaramerkin alla. 

Liikenne- ja viestintäministeri Timo Harakka sanonut että yrityksen toimintaa tarkkaillaan, koska sen epäillään levittävän venäjämielistä propagandaa. Ulkoasianvaliokunnan puheenjohtaja Jussi Halla-ahon mukaan yritys jakaa Ukrainan vastaista sotapropagandaa Venäjällä.

## Lähteet

## Aiheesta muualla

* IVY-maiden suurimmat mediayhtiöt (4/2013)  (rating.rbc.ru)
* Russia Top 20 March 2015  (comscore.com)
Skolkovo

**Skolkovo** () on Moskovasta 20 kilometriä länteen sijaitseva venäläinen teknologia- ja uusyrityskeskus, jota toisinaan on toisinaan kutsuttu Venäjän Piilaaksoksi.

Venäjän valtion investointi keskukseen vuoteen 2022 mennessä on noin 11 miljardia dollaria. Lisäksi hankkeeseen osallistuvat yksityiset tahot; vuonna 2019 yksityisen rahoituksen kerrottiin kattavan noin 60 prosenttia alueen toiminnoista. Skolkovo-hankkeeseen on osallistunut esimerkiksi venäläinen miljardööri Viktor Vekselberg Skolkovo-säätiön presidentin roolissa. Suomalainen liikemies Pekka Viljakainen on toiminut hankkeen neuvonantajana.

Skolkovossa ovat toimineet ennen Ukrainan sotaa mm. Microsoft, Yahoo, Cisco, Phillips, Hewlett-Packard ja Google. Nokia on kesällä 2010 päättänyt perustaa Skolkovoon ohjelmointitutkimusyksikön, josta tulee 25-henkinen.

}}

## Aiheesta muualla

* Skolkovo Moscow School of Management
* www.sk.ru
Lesnoi (Kirovin alue)

**Lesnoi** () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 95 kilometriä Kirsin kaupungista pohjoiseen. Taajamassa on Kirovin ja Permin väliseltä rautatieltä Jarissa haarautuvan sivuradan pääteasema Lesnaja. Asukkaita on 6&nbsp;400 henkeä (vuonna 2010).

Paikkakunta on perustettu Gulag-järjestelmään kuuluneen Vjatlagin vankileirihallinnon keskukseksi. Vuonna 1939 Lesnajan aseman yhteyteen alettiin rakentaa Sotsgorodokin asutusta, joka sai nykyisen nimensä vuonna 1944. Vuonna 1957 Lesnoille annettiin kaupunkimaisen taajaman status. Nykyään siellä toimii vankilahallinto, jonka alaisuudessa on useita erillisiä vankileirejä. Vangit työskentelevät metsä- ja maataloustöissä.

Aikaisemmin Lesnoissa oli Komin tasavaltaan ja Permin aluepiiriin ulottuneen, vankilahallinnon alaisuudessa toimineen rautatieverkoston keskusasema. Lakkautetun rautatien varrella Permin aluepiirin Gainyn piirissä sijaitsevat taajamat kuuluvat yhä hallinnollisesti Lesnoin kaupunkikuntaan.

## Lähteet
Rudnitšnyi

**Rudnitšnyi** () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 39 kilometriä Kirsin kaupungista pohjoiseen. Taajaman kautta kulkee Jarin ja Lesnoin välinen rautatie (Verhnekamskajan asema). Asukkaita on 5&nbsp;000 henkeä (vuonna 2010).

Paikkakunta on saanut alkunsa vuonna 1915 perustetusta fosforiittikaivoksesta. Vuonna 1934 kaivoksen yhteyteen rakennettiin seudulle karkotettujen kulakkien asutus ja vuonna 1937 siitä tuli Vjatlagina tunnetun vankileirihallinnon väliaikainen keskus. Myöhemmin hallinto siirrettiin nykyiseen Lesnoihin, mutta Rudnitšnyiin jäi erillinen, nykyäänkin toimiva vankileiri.

Neuvostoaikana Rudnitšnyissa toimi fosforiittikaivos ja vuonna 1970 avattu fosforilannoitetehdas. Nykyään kaivos on lopettanut toimintansa ja taajama on menettänyt suuren osan asukkaistaan. Ainoa työnantaja on lähellä sijaitseva vankileiri.

## Lähteet

## Aiheesta muualla
* Rudnitšnyin taajamalle omistettu sivusto
Näsiselkä

**Näsiselkä** tai **Näsinselkä** on Näsijärven suurin selkä, joka rajoittuu etelästä Tampereen kaupunkiin, idästä Teiskoon ja Aitolahteen, lännestä Ylöjärven kaupunkiin ja pohjoisesta Koljonselän ja Näsinselän välisiin saariin. Selällä on pituutta noin 11 kilometriä ja leveyttä noin viisi kilometriä.

Näsiselällä järjestetään vuotuisesti monia purjehduskilpailuja. Se on myös purjehtimisen kannalta helppo vesialue, koska siellä ei juurikaan ole kareja.

Näsiselästä saadaan suurin osa Näsijärven järvilohisaaliista.

## Lähteet
Saksan 5. kevyt divisioona

**5. kevyt divisioona** oli Saksan divisioona, joka palveli toisessa maailmansodassa.

## Perustaminen
Yhtymä perustettiin vuoden 1941 alussa Afrikassa. Se koostui eri yhtymistä kerätyistä yksiköistä, jotka oli koottu tukemaan romahtanutta Italian armeijan puolustusta Kyrenaikassa. Yhtymässä oli muun muassa osia 3. panssaridivisioonasta, joka oli alun perin tarkoitus siirtää kokonaisuudessaan Pohjois-Afrikkaan kesällä 1940.

Yhtymään liitettiin ensimmäisenä 39. panssarijääkäripataljoona, joka oli varustettu puolitelavaunuin ja tykkien vetämiseen sopivin kuorma-autoin. Joukko-osastolla oli muun muassa yhdeksän 37 millimetrin 3,7&nbsp;cm PaK 36- ja kaksi 50 millimetrin 5&nbsp;cm PaK 38 -panssarintorjuntatykkiä. Yhtymän panssaroidun osan muodosti 3. panssaridivisioonasta siirretty 5. panssarirykmentti, jossa oli 20 PzKpfw IV-, 75 PzKpfw III-, 45 PzKpfw II- ja 25 PzKpfw I Ausf B -vaunua. Viimeksi mainittuja käytettiin komentovaunuina. Yhtymä ei kuitenkaan saavuttanut määrävahvuutta, vaikka siihen liitettiin jalkaväeksi 200. jalkaväkirykmentti sekä patteristo 75. Kenttätykistörykmentistä. Esikunta siirrettiin myös pääosin 3. panssaridivisioonasta kuten esikuntapäällikkö majuri Hauser ja tiedustelu-upseeri kapteeni Günther von Kluge.

## Palvelus
Yhtymä nimettiin 18. helmikuuta 1941 virallisesti 5. kevyeksi divisioonaksi. Sen ensimmäinen komentaja oli kenraalimajuri Johannes Streich, joka oli komentanut Ranskan taisteluiden aikana 15. panssarirykmenttiä. Helmikuussa pääosa divisioonasta oli saapunut Tripoliin, vaikka viimeiset vaunut saapuivatkin vasta 11. maaliskuuta. 

Brittiläinen XIII armeijakunta oli vallannut 21. tammikuuta Tobrukin, minkä jälkeen hyökkäys oli jatkunut. Kenraali Richard O’Connorin komentama armeijakunta tuhosi lopulta Italian 10. armeijan edetessään kohti Tripolia ja vallatessaan Kyrenaikan. O’Connor joutui kuitenkin keskeyttämään hyökkäyksensä kahdeksi viikoksi Archibald Wavellin käskystä.

Hyökkäys jatkui 4. helmikuuta ja Bengasi ja Beda Fomm vallattiin kolme päivää myöhemmin Italian 21. motorisoidun armeijakunnan vastarinnasta huolimatta. Hyökkääjä saapui 8. helmikuuta El Agheilaan, joka kukistui. Britannian hallitus oli lupautunut lähettämään joukkoja Kreikkaan, jonne akselivaltojen joukot olivat hyökänneet. O’Connorsin hyökkäysosastosta siirrettiin runsaasti joukkoja taaksepäin, minkä seurauksena hyökkäystä ei voitu jatkaa.

Yhtymä vastaanotti 2. maaliskuuta 88 millimetrin ilmatorjuntatykkejä, jotka tarjosivat sille kauas kantavan panssarintorjunta-aseen. Erwin Rommel aloitti hyökkäyksen 31. maaliskuuta käytössään 5. kevyen divisioonan lisäksi neljä italialaista divisioonaa. Liittoutuneiden vastarinta murtui, ja joukkojen perääntyminen alkoi.

Yhtymän täydentäminen jatkui seuraavat puoli vuotta, ja se saavutti panssaridivisioonan kokoonpanon ja yhtymä nimettiin 1. elokuuta 1941 21. panssaridivisioonaksi.

## Lähteet
*
Osmose Productions

**Osmose Productions** on ranskalainen itsenäinen levy-yhtiö, joka on perustettu vuonna 1991. Yhtiön perusti Hervé Herbaut vedettyään kolme vuotta pientä postimyyntitoimistoa. Levy-yhtiö on suuntautunut lähinnä black metal- ja death metal -yhtyeisiin.

Moni Osmosen riveissä aloittanut yhtye on päässyt tekemään levytyssopimuksia suurempien levy-yhtiöiden, kuten Nuclear Blastin, Century Median ja Metal Blade Recordsin kanssa.

## Valikoitu rosteri
* Anorexia Nervosa
* Arkhon Infaustus
* Blasphemy
* Dark Tranquillity
* Diabolical Masquerade
* Divine Decay
* Extreme Noise Terror
* Immortal
* Impaled Nazarene
* Master’s Hammer
* Merciless
* Obtest
* Order from Chaos
* Rotting Christ
* Vital Remains

## Lähteet
Skogbyn seisake

**Skogbyn seisake** (, ) on rautatieliikennepaikka -rataosalla Raaseporin kaupungin eteläosassa noin 10 kilometriä Tammisaaresta lounaaseen. Seisake avattiin syyskuussa 1931. Siellä pysähtyvät Karjaan ja Hangon väliset lähijunat. Skogbyn seisake oli entisen Tenholan kunnan ainoa henkilöliikenteen rautatieasema vuoden 1977 alueliitoksen jälkeen, jolloin Lappohja liitettiin Hankoon.

Hangon vuokrauksen aikana talvi- ja jatkosodan välissä maaliskuusta 1940 elokuuhun Skogby toimi rataosan pääteasemana. Seisake ei ollut käytössä jatkosodan alussa, mutta liikenne Skogbyhyn alkoi uudelleen vuoden 1942 alussa ja saman vuoden helmikuussa edelleen Hankoon.

Tavaraliikenne Skogbyssä lakkautettiin vuonna 1964. Nykyisin alkuperäinen liikennepaikkarakennus on purettu ja sen tilalla on korkea laituri ja puinen odotuskatos.

Skogbyn seisaketta siirrettiin keväällä 2021 Tammisaaren suuntaan. Muutos liittyy uuden yhteensä kolme tasoristeystä korvaavan alikulkusillan rakentamiseen.
Alikulkusilta korvasi Skogbyn seisake-nimisen tasoristeyksen ja samaan aikaan seisakkeesta Hangon suuntaan poistettiin Prediumin tasoristeys.

## Lähteet

## Aiheesta muualla
*Vaunut.org: Kuva Skogbyn seisakkeesta
Canon EOS 500D

**Canon EOS 500D** on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä **EOS Rebel T1i** ja Japanissa nimellä **EOS Kiss X3**. Kamera julkaistiin maaliskuussa 2009 Canon EOS 450D:n seuraajaksi. Kamera on yhteensopiva EF- ja EF-S -objektiivien sekä Speedlite EX-sarjan salamalaitteiden kanssa. Suomessa kamera tuli myyntiin 1 130 euron myyntihinnalla toukokuussa 2009.

Canon EOS 500D tukee SD- ja SDHC-muistikortteja.

## Ominaisuudet
* 15 megapikselin APS-C CMOS -kenno, itsepuhdistuva
* 3,0 tuuman nestekidenäyttö, 920k kuvapistettä
* Full HD -videokuvaus (1080p, 20 kuvaa/s)
* DIGIC 4 -prosessori
* ISO 100–6&nbsp;400, H: 12&nbsp;800
* 3,4 kuvaa sekunnissa

## Lähteet

## Aiheesta muualla
Patrick Willis

**Patrick L. Willis** (s. 25. tammikuuta 1985 Bruceton, Tennessee) on yhdysvaltalainen entinen amerikkalaisen jalkapallon pelaaja, pelipaikaltaan keskimmäinen tukimies.

Willis pelasi koko kahdeksanvuotisen ammattilaisuransa ajan NFL-liigan San Francisco 49ersissa, ja on yksi maineikkaan seuran historian parhaista pelaajista. Hän lopetti uransa vain 30-vuotiaana kauden 2014 jälkeen.

## Ura

Ennen NFL:ää Willis pelasi yliopistojalkapalloa Mississippin yliopiston joukkueessa, ja viimeisenä yliopistovuotenaan hän voitti Jack Lambert Trophyn maan parhaana tukimiehenä. Nämä otteet herättivät useiden seurojen kiinnostuksen, ja lopulta San Francisco 49ers varasi Willisin vuoden 2007 NFL:n varaustilaisuuden ensimmäisellä kierroksella, koko varaustilaisuuden 11. pelaajana.

Willisiä pidettiin urallaan yleisesti yhtenä NFL:n parhaista tukimiehistä, josta osoituksena valinnat NFL:n tähdistöotteluun Pro Bowliin loukkaantumisen keskeyttämää viimeistä kautta lukuun ottamatta jokaisella kaudellaan.

Willis ilmoitti 10. maaliskuuta 2015 lopettavansa peliuransa vain 30-vuotiaana. Hän kertoi päätöksen syyksi pitkään häirinneet jalkavaivat, ja halun lopettaa terveenä.

## Lähteet

## Aiheesta muualla
*Profilli San Francisco 49ersin kotsivuilla 
*NFL.comin profiili
1999: Karmakeddon Warriors

**1999: Karmakeddon Warriors** on Impaled Nazarenen taltioima live-VHS. Se julkaistiin vuonna 1996 levymerkillä Osmose Productions.

## Kappaleet
#When All Golden Turned to Shit
#Interlude
#1999: Karmakeddon Warriors

## Kokoonpano
* Sluti666 – laulu
* Repe Misanthrope – rummut
* Onraj 9mm – kitara
* Jani Lehtosaari – bassokitara

+

* David Palser – ohjaaja, tuottaja

## Aiheesta muualla
*
Enlightenment Process

**Enlightenment Process** on Impaled Nazarenen single, joka julkaistiin marraskuussa 2010.

## Kappalelista
#
#
#

## Kokoonpano
* Sluti666 – laulu
* Tomi UG Ullgrén – kitara
* Arc v 666 – bassokitara
* Repe Misanthrope – rummut

## Aiheesta muualla
*
Hayle İbrahimov

**Hayle İbrahimov** (; s. 18. tammikuuta 1990 Etiopia) on etiopialaissyntyinen azerbaidžanilainen yleisurheilija, joka kilpailee keski- ja pitkien matkojen juoksussa. Hän sai Azerbaidžanin kansalaisuuden helmikuussa 2009. Saman vuoden heinäkuussa hän voitti alle 20-vuotiaiden EM-kilpailuissa kultaa sekä 5&nbsp;000 että 10&nbsp;000 metrin juoksussa. 

İbrahimov voitti pronssia EM-kisoissa 2010 5&nbsp;000 metrin matkalta. Pariisin EM-hallikilpailuissa 2011 hän voitti 3&nbsp;000 metrillä hopeaa. EM-kisoissa 2012 hän sijoittui 5&nbsp;000 metrillä kuudenneksi. Lontoon olympialaisissa hän sijoittui 5&nbsp;000 metrillä yhdeksänneksi. Göteborgin EM-hallikilpailuissa 2013 hän voitti kultaa 3&nbsp;000 metrillä. Sopotin MM-hallikilpailuissa 2014 hän oli 3&nbsp;000&nbsp;metrillä kuudes. Hän saavutti Zürichin EM-kilpailuissa 2014 hopeaa 5&nbsp;000&nbsp;metrillä ajalla 14.08,32. Amsterdamin EM-kilpailuissa 2016 hän oli samalla matkalla kuudes ja seuraavan vuoden Belgradin EM-hallikilpailuissa 3&nbsp;000&nbsp;metrillä neljäs.

Ibrahimov voitti universiadeissa kultaa 5&nbsp;000&nbsp;metrillä Kazanissa 2013 ja Gwanjussa 2015. Hän on karsiutunut alkuerissä 5&nbsp;000&nbsp;metrillä olympialaisissa 2016 sekä MM-kilpailuissa 2015 ja 2017. Sisäratojen MM-kilpailuissa hän putosi 3&nbsp;000&nbsp;metrin alkuerissä 2010 ja 2012.

Hän pitää hallussaan maansa ennätystä sekä 3&nbsp;000 että 5&nbsp;000 metrin juoksuissa.

## Henkilökohtaiset ennätykset

*Lähde: Tilastopaja* 
;Ulkoradat
* 1 500 m: 3.44,76 (2010)
* 3 000 m: 7.34,57 (2013)
* 5 000 m: 13.09,17 (2014)
* 10 000 m: 30.03,37 (2011)
;Sisäradat
* 3 000 m: 7.39,59 (2013)

## Lähteet
Carlo Panaro

**Carlo Panaro** (s. 8. joulukuuta 1962 La Spezia) on italialainen Aku Ankka -käsikirjoittaja. Hän on kirjoittanut tarinoita vuodesta 1985 lähtien. Kesäkuussa 1986 julkaistiin ensimmäinen hänen kirjoittamansa tarina, "Topolino e il mistero ortofrutticolo". Yhteensä hänen kirjoittamiaan tarinoita ja vitsisarjoja on julkaistu yli 1&nbsp;000 kappaletta.

## Lähteet
Vihollisen keskellä 2: Pahuuden akseli

**Vihollisen keskellä 2: Pahuuden akseli** () on James Dodsonin ohjaama trilleri vuodelta 2006. Elokuvan tapahtumat sijoittuvat Pohjois-Koreaan.

## Rooleissa

## Aiheesta muualla
* 
*
Tehuelchen kieli

**Tehuelchen kieli** on Argentiinassa Patagonian alueella asuvien tehuelchejen puhuma kieli. Kielellä ei ole enää sen ensikielenään oppineita, vaan viimeinen tällainen puhuja kuoli 1960- tai 1970-luvulla. Kielen entiset puhujat ovat siirtyneet käyttämään espanjan kieltä.

Tehuelche kuuluu chonkieliin ja sen lähin sukulaiskieli on teushen. Tehuelchenilla katsotaan olevan kaksi päämurretta: pohjoinen ja eteläinen.

## Fonologia

### Konsonantit

Lähde:

### Vokaalit

Kaikki vokaalit voivat esiintyä niin pitkinä kuin lyhyinäkin.

Lähde:

## Lähteet
Ahmed Kantari

**Ahmed Kantari** (s. 28. kesäkuuta 1985 Blois, Loir-et-Cher) on ranskalais-marokkolainen jalkapalloilija. Puolustajana pelaava Kantari edustaa Ranskan pääsarjassa pelaavaa RC Lensia.

## Ura
Kantari aloitti jalkapalloilun kotikaupungissaan Blois Foot 41:ssä. Myöhemmin 14-vuotiaana hän siirtyi yhdeksi kaudeksi US Orléansin junioreihin, josta matka jatkui Paris Saint-Germainin junioreihin.

Kantari nousi sittemmin PSG:n alle 18-vuotiaiden joukkueeseen ja seuraavaksi reservijoukkueeseen. Hän oli kirjoilla PSG:n edustusjoukkueessa kaudella 2005–2006, mutta ei pelannut otteluakaan. Kaudeksi 2006–2007 Kantari siirtyi Ligue 2:ssa pelanneeseen  RC Strasbourgiin, jossa hän pelasi kahdeksan sarjaottelua ennen kuin hänet siirrettiin loppukaudeksi joukkueen reserviseuraan. Kantari aloitti reservijoukkueessa myös kauden 2007–2008, mutta siirtyi tammikuussa 2008 loppukaudeksi lainalle myös Ligue 2:ssa pelanneeseen Stade Brestoisiin.

Kesäkuussa 2008 Kantari siirtyi varsinaisella sopimuksella Stade Brestoisiin Strasbourgista. Kantari pelasi Brestois'ssa viisi kautta ja oli mukana seuran noustessa liigaan kaudella 2009–2010. Liigassa hän edusti Brestois'ta kolme kautta ja pelasi 73 pääsarjaottelua. Heinäkuussa 2013 hän siirtyi RC Lensiin.

## Maajoukkueura
Maajoukkuetasolla Kantari edusti nuorten tasolla Marokon alle 20-vuotiaiden maajoukkuetta yhden ottelun verran. Sittemmin on edustanut aikuisten tasolla Marokkoa vuodesta 2005 lähtien. Kantari pelasi toisen ottelunsa viiden vuoden tauon jälkeen 9. lokakuuta 2010, vuoden 2012 Afrikan kisojen karsintaottelussa Tansaniaa vastaan.

Kantari pelasi ensimmäiset arvokisansa vuoden 2012 Afrikan-mestaruuskisoissa, jossa hän muodosti Marokon toppariparin yhdessä Mehdi Benatian kanssa. Marokon kisat päättyivät alkulohkoon.

## Lähteet

## Aiheesta muualla

* Ahmed Kantarin tilastot Ligue 1:ssä 
* National Football Teams
National Soccer Hall of Fame and Museum

**National Soccer Hall of Fame and Museum** on Oneontan kaupungissa sijaitseva museo, joka on luotu museoimaan yhdysvaltalaisen jalkapallon historiaa. Museo avattiin vuonna 1979, mutta se on tällä hetkellä suljettuna yleisöltä johtuen alhaisista kävijämääristä sekä kohonneista kustannuksista.

## Jäsenet

## Lähteet
Sompion luonnonpuisto

**Sompion luonnonpuisto** on Sodankylässä sijaitseva luonnonpuisto, joka on perustettu vuonna 1956 ja jota hoitaa Metsähallitus. Puiston pinta-ala on 179 neliökilometriä. 

Luonnonpuistoissa liikkuminen on lähtökohtaisesti kiellettyä ympäri vuoden. Sompiossa on kuitenkin sallittua liikkua merkittyjä reittejä pitkin sekä leiriytyminen enintään kolmeksi vuorokaudeksi Sompiojärven leirintäalueelle. Lisäksi kalastus on sallittua Sompiojärvellä ja merkittyjen reittien varsilla on muutama tulentekopaikka. Poikkeuksena liikkumiskieltoon vakituisesti Sodankylän kunnassa asuvilla on oikeus poimia alueelta marjoja ja sieniä. Sallittua on myös liikkuminen paikallisen paliskunnan poronhoitotehtävissä.

## Puistossa liikkuminen
Luonnonpuiston alueella saa kulkea vain merkittyjä kulkureittejä pitkin. Puiston halki Sompiojärveltä pohjoiseen, Urho Kekkosen kansallispuistoon ja aina Kiilopäälle saakka johtaa vanhaa Ruijanreittiä pitkin Ruijanpolku-niminen vaellusreitti, jolta pääsee myös  poikkeamaan Terävä-Nattasen huipulle. Puiston eteläosassa Pyhä-Nattasen polku tekee lenkin samannimisen tunturin huipun kautta. Merkittyä reitistöä pitkin pääsee myös sodanaikaiselle huoltotielle, jota pitkin pääsee Tankavaaraan. Alueen eteläosan poikki kulkee puistoon sen perustamisen jälkeen rakennettu metsäautotie, joka mahdollisti laajat hakkuut Lokan tekojärven ja Urho Kekkosen kansallispuiston välisellä alueella. Puiston eteläreunalla, Sompiojärven rannalla, on leirintäalue, venesatama sekä lintutorni.

Vuonna 2019 luonnonpuistossa tehtiin 10&nbsp;000 käyntiä.

## Sompion luonto
Kuudesta terävähuippuisesta tunturista muodostuva Nattasten tunturiryhmä sijaitsee kokonaan Sompion luonnonpuiston alueella. Sen korkein tunturi on 544-metrinen Terävä-Nattanen. Maasto vaihtelee aapasoista ja kuusikoista tunturikoivikoihin ja puuttomaan paljakkaan. Nattaset poikkeavat geologisesti monista muista tuntureista sillä ne muodostuvat Nattasten graniitiksi kutsutusta kivilajista. Erikoisuutena tuntureilla on erikoisia tooreiksi kutsuttuja, lohkeilleita kivimuodostelmia.

Puisto muodostaa yhdessä Urho Kekkosen kansallispuiston ja Kemihaaran erämaa-alueen kanssa UK-puisto-Sompio-Kemihaara -Natura 2000 -alueen. Natura-alueella eläviä Euroopan unionin luontodirektiivin II liiteessä mainittuja lajeja ovat ainakin saukko, ahma, pohjanharmoyökkönen,  kiiltosirppisammal, isotorasammal, lapinleinikki, lettorikko, laaksoarho, lapinhilpi sekä tundrasara. Myös lintulajisto on runsas.

## Lähteet
Marty Reasoner

**Marty Reasoner** (s. 26. helmikuuta 1977 Honeoye Falls, New York, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.

St. Louis Blues varasi Reasonerin numerolla 14  ensimmäisellä kierroksella. Hän aloitti NHL-uransa kaksi vuotta myöhemmin, kaudella , pelattuaan sitä ennen kolme kautta yliopistojääkiekkoa Boston Collegen joukkueessa.  

Reasoner on edustanut Yhdysvaltain jääkiekkomaajoukkuetta kolmissa aikuisten maailmanmestaruuskilpailuissa, vuosina 2002, 2003 ja 2006. Nuorten maailmanmestaruuskilpailuissa hän pelasi kahdesti, vuosina 1996 ja 1997.

## Lähteet

## Aiheesta muualla
*
Microcebus berthae

***Microcebus berthae*** on hiirimakeista pienikokoisin ja maailman pienin kädellinen. Aikuinen maki on häntä mukaan luettuna noin yhdeksän senttimetriä pitkä ja painaa 30&nbsp;grammaa. Aiemmin niitä luultiin suurempien lajien poikasiksi. Muiden puoliapinoiden tapaan sillä on suuret silmät. Väritykseltään se on punertavan ruskea. Eläin on nimetty madagaskarilaisen eläintieteilijän Madame Berthen mukaan. Näitä pieniä nisäkkäitä asuu vain pienellä alueella läntisessä Madagaskarissa, 5&nbsp;000 km2 alueella. Lajin pahimpana uhkana on laiton metsätalous ja kaskeaminen.
Nämä pienet yöeläimet liikkuvat helposti metsässä ja pensaikossa ja etsivät ruoakseen hedelmiä, hyönteisiä ja pieniä liskoja. Vaikka ne syövät monenlaista, tärkein ravinnonlähde on erään hyönteislajin erittämä mesikaste. Niitä puolestaan metsästävät esimerkiksi suuremmat puoliapinat, mangustit, sivettikissat, pöllöt ja käärmeet.

Talviaikaan nämä pikku kädelliset hidastavat elintoimintojaan osaksi vuorokautta ja vajoavat eräänlaiseen hetkelliseen horrokseen, jolloin niiden ruumiinlämpö laskee lähelle ympäristön lämpötilaa. Näin ne säästävät vettä ja energiaa.

## Lähteet
Sheniqua Ferguson

**Sheniqua Monique Ferguson** (s. 24. marraskuuta 1989 Nassau) on bahamalainen yleisurheilija, joka kilpailee pikajuoksussa. Hän voitti Bydgoszczin alle 20-vuotiaiden MM-kilpailuissa 2008 kultaa 200 metrillä ajalla 23,24 ja sai hopeaa 100 metrillä ajalla 11,52. Hän oli mukana maansa hopeaa voittaneessa 4 × 100 metrin viestijoukkueessa Berliinin MM-kisoissa 2009. Hän on selviytynyt välieriin 100 metrillä Daegun MM-kilpailuissa 2011 ja Lontoon olympialaisissa 2012 sekä 200 metrillä Berliinin MM-kisoissa 2009.

## Henkilökohtaiset ennätykset
*60 m: 7,22 (2010)
*100 m: 11,07 (2012)
*200 m: 22,64 (2012)

## Lähteet
*
Rock Star (elokuva)

**Rock Star** on vuonna 2001 valmistunut komedia- ja draamaelokuva, jonka ohjasi Stephen Herek. Pääosissa näyttelevät Mark Wahlberg ja Jennifer Aniston. Elokuva kertoo Chris ”Izzy” Colen elämästä rock-maailman huipulle.

## Rooleissa

## Aiheesta muualla
* 
*
Hypomania

**Hypomania** on mielenterveyden häiriö, joka liitetään usein kaksisuuntaiseen mielialahäiriöön. Se tarkoittaa oireiltaan maniankaltaista mutta lievempää jaksoa.

Hypomanian erottaminen persoonallisuuteen liittyvistä mielialan vaihteluista voi olla vaikeaa. Innostumisen lisäksi siihen liittyy kuitenkin usein myös ärtyisyyttä, lyhytjännitteisyyttä, keskittymisvaikeuksia, unettomuutta ja lisääntynyttä alkoholin käyttöä. Monet hypomanian oireista saattavat muistuttaa persoonallisuushäiriön oireistoa. Hypomania saattaa ilmetä tavallisuudesta poikkeavana energisyytenä eli "voimallisuutena". Mieliala saattaa olla korkealla muttei maanisella (suuruusharhaisella) tasolla. Tämä tarkoittaa realisuudentunteen säilymistä: ei suuria ostoksia, lomamatkasuunnitelmia, hinnakkaita hankintoja tms. Toisaalta mieliala saattaa aaltoilla (dystymia) ja puhe olla nopeatempoista sekä "syrjähtelevää". Ts. ajatuksenjuoksu rientää ripeästi aiheesta toiselle. Selvää patologista psykoottisuutta tai harha-aistimuksia ei yleensä esiinny. Maanis-tyyppisiä jaksoja saattaa olla mahdollisesti vain yksi ainoa koko elämän aikana.

Hoitomuotona voidaan käyttää lamotrigiinia (Lamictal (R) ) tai antiepileptisiä ja neuroleptisia lääkeaineita. Hyvä ja riittäväntasoinen psykiatrinen hoito (esim. keskusteluterapia) saattaa lieventää oireilua.

Diagnostiikkaa saattaa vaikeuttaa myös esimerkiksi neurologisperäinen poikkeavuus, kuten tarkkaavaisuus- ja ylivilkkaushäiriö (ADHD) tai Aspergerin oireyhtymä. Myös autisteilla saattaa hypomania olla mahdollista.

## Lähteet
Iso-Diomedes

**Iso-Diomedes** eli  **Iso Diomedeensaari** eli **Ratmanovinsaari** (, ) on Tšukotkan autonomiseen piirikuntaan kuuluva saari Venäjällä. Se on toinen Diomedesaarista, jotka sijaitsevat keskellä Beringinsalmea Siperian ja Alaskan välissä, noin 40 kilometriä Dežnevinniemestä itään. Se on Venäjän itäisin alue ja sijaitsee noin neljä kilometriä länteen Yhdysvaltoihin kuuluvasta Pienen-Diomedeksen saaresta. Saarten välissä kulkee kansainvälinen päivämääräraja. Saarella ei ole vakituista asutusta, sillä sen alkuperäisväestö siirrettiin toisen maailmansodan jälkeen mantereelle. Saarella sijaitsee venäläinen sääasema.

## Lähteet
Moonlight – Act III

**Moonlight – Act III** on puolalaisen black metal -yhtyeen Christ Agonyn kolmas studioalbumi, joka on julkaistu vuonna 1996.

## Kappalelista
Kaikki kappaleet säveltänyt ja sanoittanut Cezary Augustynowicz

#
#
#
#
#
#

## Kokoonpano
* Cezar – laulu, kitara
* Mauser – bassokitara, laulu
* Gilan – rummut

## Aiheesta muualla
* 
*
S ljogkim parom!

**S ljogkim parom!** () on perinteinen venäläinen toivotus saunan tai suihkun jälkeen. Sanonnalle ei ole suomalaista vastinetta mutta sen voi kääntää vaikkapa "nauti saunasta". Toivotukseen on kohteliasta vastata kiitos (*spasibo*).

Toivotus esiintyy myös vuoden 1975 neuvostoliittolaisen elokuvan nimessä *Ironija sudby, ili s ljogkim parom* (suom. "Kohtalon ivaa"), ja vuosien 1999–2003 venäläisessä TV-sarjassa *S ljogkim parom*.
Darkside

**Darkside** on puolalaisen black metal -yhtyeen Christ Agonyn neljäs studioalbumi, joka on julkaistu vuonna 1997.

## Kappaleet
#
#
#
#
#
#
#
#
#
#

## Kokoonpano
* Cezar – laulu, kitarat, tuottaja
* Mauser – bassokitara
* Gilan – rummut

### Vierailevat muusikot
* Marcin Ruminski – huilu
* Yogi – taustalaulu
* Docent – rummut

### Muut tekijät
* Andrzej Bomba – tuottaja
* Grzegorz Pilowski – masteroija

## Aiheesta muualla
* 
*
Lignoselluloosa

**Lignoselluloosalla** tarkoitetaan kasvin biomassaa, joka koostuu selluloosasta, hemiselluloosasta ja ligniinistä. Siinä hiilihydraattipolymeerit (selluloosa ja hemiselluloosa) ovat tiukasti kiinni ligniinissä. Lignoselluloosapitoiset biomassat voidaan jakaa neljään luokkaan: maatalouden korjuutähteet, energiakasvit, puutähteet (mm. sahojen ja paperitehtaiden jätteet) ja yhdyskuntien tuottama paperijäte.

Biopolttoaineteollisuus on kiinnostunut erityisesti lignoselluloosan käyttämisestä bioetanoliksi.

## Katso myös
*Puuaines
Demonology

__NOTOC__
**Demonology** on puolalaisen black metal -yhtyeen Christ Agonyn ensimmäinen EP-levy, joka julkaistiin vuonna 2007.

EP:stä on MCD-R -nauhoitus, joka on rajoitettu 666:n painokseen.

## Kappaleet
#
#
#
#
#

## Kokoonpano
* Cezar ‎– kitara, laulu
* Reyash ‎– basso, taustalaulu
* Icanraz ‎– rummut

### Vierailevat muusikot
* U. Reck ‎– kosketinsoitin
* Rav Xela ‎– intros

## Aiheesta muualla
* 
*
Kursunkijärvi

**Kursunkijärvi** on järvi Rovaniemellä. Se sijaitsee Ranuantien varrella olevan Kursungintien varrella noin 9 kilometrin etäisyydellä kaupungista. Jatkosodan aikana 1941-1944 järven pohjoispuolella sijaitsi saksalaisten joukkojen varuskunta-alue ja pohjoisrannalla Lapplandsender -radioasema.

Yksinomaan Kursunkijärven ja sen lähistöllä sijaitsevan Rautiojärven vapaa-ajan kalastusta varten on perustettu yhdistys nimeltään *Kursungin Kalamiehet ry*.

## Lähteet
Motörpenis

**Motörpenis** on metalliyhtye Impaled Nazarenen toinen EP-levy, joka on julkaistu vuonna 1996. Levy julkaistiin alun perin 7" vinyylille sekä Mini-CD:nä Osmose Productionsin kautta.

Levy uudelleenjulkaistiin vuonna 2001 bonuskappaleina Suomi Finland Perkele -albumin uudelleenjulkaisulle.

## Kappaleet
#
#
#
#
#

## Kokoonpano
* Mika Luttinen – laulu, tuotanto
* Jarno Anttila – kitara, tuotanto
* Taneli Jarva – basso
* Reima Kellokoski – rummut
* Ahti "Kätevää" Kortelainen – äänitys

## Aiheesta muualla
* 
*
Latex Cult

**Latex Cult** on black metal -yhtyeen Impaled Nazarenen neljäs studioalbumi, jonka on julkaissut Osmose Productions vuonna 1996. Albumia julkaistiin myös rajoitettuna painoksena metallilaatikon kera, jossa oli lievästi erilainen kansikuva.

## Kappalelista
#
#
#
#
#
#
#
#
#
#
#
#
#
#

## Kokoonpano
* Sluti666 – laulu
* Jarno Anttila – kitara
* Taneli Jarva – bassokitara
* Reima Kellokoski – rummut

## Aiheesta muualla
* 
*
Rapture (Impaled Nazarenen albumi)

**Rapture** on Impaled Nazarenen viides studioalbumi, joka on julkaistu vuonna 1998. Albumin vinyyliversio sisältää kaksi bonuskappaletta, *Nuclear Metal Retaliation* ja Sodomin coverin *Burst Command Till War*.

## Kappaleet
Albumin livekappaleet nauhoitettu Strasbourgissa, Ranskassa vuonna 1996.

#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Sluti666 – laulu
* Jarno Anttila – kitara
* Jani Lehtosaari – bassokitara
* Reima Kellokoski – rummut

## Aiheesta muualla
* 
*
Anay Tejeda

**Anay Tejeda Quesada** (s. 3. huhtikuuta 1983 Marianao) on kuubalainen yleisurheilija, joka kilpailee pika-aitajuoksussa. Hän voitti pronssia 60 metrin aitajuoksusta sisäratojen MM-kisoissa 2008. Tejeda on voittanut mitaleita myös muun muassa Keski-Amerikan ja Karibianmeren kisoissa, joissa hän voitti 100 metrin aitajuoksun vuonna 2006, saman alueen mestaruuskilpailuissa, joissa hän voitti saman matkan vuonna 2009, sekä nuorten MM-kisoista, joissa hän sai 100 metrin aidoissa pronssia alle 18-vuotiaiden sarjasta vuonna 1999 ja kultaa alle 20-vuotiaiden sarjasta vuonna 2002. Hän on osallistunut olympialaisiin kahdesti, vuosina 2004 ja 2008. Tejeda oli molemmilla kerroilla mukana 100 metrin aitajuoksussa, mutta ei selviytynyt finaaliin saakka kummissakaan kisoissa.

## Ennätykset

*Lähde: IAAF* 

* 100 m aidat: 12,61 s (2008)
* 60 m aidat (sisäradat): 7,90 (2008)
* 100 m: 11,81 (2006)
* 60 m (sisäradat): 7,43 (2008)

## Lähteet
Jan Hejda

**Jan Hejda** (s. 18. kesäkuuta 1978 Praha, Tšekkoslovakia) on tšekkiläinen uransa lopettanut jääkiekkoilija, pelipaikaltaan puolustaja. Hejda edusti NHL-uransa aikana Edmonton Oilersia, Columbus Blue Jacketsia ja Colorado Avalanchea.

## Ura
Hejda aloitti uransa kaudella 1997–1998 Tšekin Extraligassa HC Slavia Prahan joukkueessa. Seuraavilla kausilla hän pelasi myös Tšekin toiseksi korkeimmalla sarjatasolla. Hän vakiinnutti paikkansa Slavia Prahan joukkueessa kaudella 2001–2002. Seuraava kausi oli Hejdalla menestys, sillä Slavia Praha voitti sarjan mestaruuden, Hejda teki 17 tehopistettä, nousi maajoukkueeseen ja Buffalo Sabres varasi hänet NHL:ään  106. pelaajana.

Kaudeksi 2003–2004 Hejda siirtyi Venäjän superliigassa pelaavaan TsSKA Moskovaan, jossa hän pelasi kaksi kautta. Hän siirtyi tämän jälkeen yhdeksi kaudeksi saman sarjan HK Atlantiin. Heinäkuussa 2006 Sabres myi Hejdan Edmonton Oilersiin vaihtokaupassa seitsemännen kierroksen varausoikeuteen. Hän teki samalla viikolla Oilersin kanssa vuoden sopimuksen. Hejda teki ensimmäisen NHL-maalinsa tammikuussa 2007 Los Angeles Kingsia vastaan jatkoajalla.

Heinäkuussa 2007 Hejda teki yhden vuoden ja yhden miljoonan dollarin sopimuksen Columbus Blue Jacketsin kanssa. Hän oli joukkueen parhaimpia puolustajia kaudella 2007–2008, jolloin hänen tehotilastonsa näytti lukemaa +20. Tämän seurauksena hän sai seuran kanssa kolmen vuoden 6 miljoonan dollarin jatkosopimuksen huhtikuussa 2008.

Kaudella 2008–2009 teki NHL:n piste-ennätyksensä 3+18=21. Hän pelasi myös Blue Jacketsin ensimmäisessä pudotuspelisarjassa Detroit Red Wingsiä vastaan. Kaudella 2009–2010 häneltä jäi väliin 12 runkosarjaottelua polvivamman vuoksi.

### Maajoukkueura

Hejda ei ole pelannut Tšekin nuorten maajoukkueissa arvokilpailuissa. Hän pelasi Tšekin maajoukkueessa vuoden 2003 MM-kisoissa. Hän oli mukana MM-kotikisoissa 2004, joissa hän teki kaksi tehopistettä. Vuoden 2005 Wienin MM-kisoissa Hejda oli osa Tšekin kultaa voittanutta joukkuetta. Seuraavan vuoden Latvian MM-kilpailut olivat Hejdalle jo neljännet peräkkäiset. Hän voitti turnauksesta hopeaa.

Hejda osallistui vuoden 2008 MM-kilpailuihin ilman suurempaa menestystä. Hän pelasi myös Vancouverin talviolympialaisissa 2010.

## Lähteet

## Aiheesta muualla
*
Michael Denis

**Johann Nepomuk Cosmas Michael Denis** oli itävaltalainen luonnontieteilijä ja Wienin Theresianumin opettaja. Denis tutki etenkin perhosia. Yhdessä Ignaz Schiffermüllerin kanssa hän julkaisi luettelon Wienin alueen perhoslajeista. Denisin ja Schiffermüllerin perhoskokoelma oli esillä Hofburgissa, missä se paloi vuoden 1848 vallankumouksen aikana.

## Lähteet
Death Comes in 26 Carefully Selected Pieces

**Death Comes in 26 Carefully Selected Pieces** on suomalaisen black metal -yhtyeen Impaled Nazarenen ensimmäinen livealbumi, joka julkaistiin vuonna 2005.

Albumi nauhoitettiin Tavastia-klubilla Helsingissä vuonna 2004.

## Kappalelista
Kaikki kappaleet sanoittanut Mika Luttinen.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Sluti666 – laulu
* Tuomio – soolokitara
* Onraj 9MM – rytmikitara
* Arc v 666 – bassokitara
* Repe Misanthrope – rummut

## Aiheesta muualla
* 
*
Kutta–Žukovski-teoreema

**Kutta–Žukovski-teoreema** on nostovoiman synnyn mallintamisen perusta. Teoreeman kehittivät 1900-luvun alussa toisistaan tietämättä saksalainen Martin Wilhelm Kutta ja venäläinen  Nikolai Žukovski. Heidän kehittämänsä teoria kuvasi ilman läpi kulkevan sylinterin nostovoiman synnyn. Sirkulaatio on teorian avainmuuttujia. Teorialla voidaan laskea siipiprofiilien tuottama nostovoima. 

Sirkulaatio \Gamma_\infty\, määrittää nostovoiman L\, siiven pituusyksikkö kohden seuraavasti: 

:L = \rho_\infty V_\infty\Gamma_\infty,\,&emsp;&emsp;(1)

jossa \rho_\infty\, ja V_\infty\, ovat ilman tiheys ja virtauksen nopeus kaukana siivestä. Sirkulaatio \Gamma_\infty\, määritellään viivaintegraalina

:\Gamma_\infty = \oint_{C_\infty} V\cos\theta\; ds\,

ympäri käyrän C_\infty\,. Kaava toimii potentiaalivirtauksessa eikä rajakerroksessa.  V\cos\theta\, on käyrän suuntainen nopeuskomponentti ja tangentiaalinen on  C_\infty\, ja ds\, on käyrän infinidesimaalinen pituusalkio C_\infty\,. Kaava 1 on Kutta–Žukovskin teoreema.

## Lähteet

## Aiheesta muualla
* Batchelor, G. K. (1967). *An Introduction to Fluid Dynamics*. Cambridge University Press
* Clancy, L. J. (1975). *Aerodynamics*. Pitman Publishing Limited, London. 
* Kuethe, A. M. – Schetzer, J. D. (1959). *Foundations of Aerodynamics*. John Wiley & Sons, Inc., New York.
Bert Lytell

**Bertram Lytell** (24. helmikuuta 1885 New York, New York &ndash; 28. syyskuuta 1954 New York) oli yhdysvaltalainen näyttelijä, joka näytteli lähinnä mykkäelokuvien aikakaudella. Hän näytteli muun muassa pääroolin useissa ''Lone Wolf'' -elokuvissa. Lytellilla on tähti Hollywood Walk of Famella.

## Lähteet
Barton MacLane

**Barton MacLane** (25. joulukuuta 1902 Columbia, Etelä-Carolina &ndash; 1. tammikuuta 1969 Santa Monica, Kalifornia) oli yhdysvaltalainen näyttelijä ja käsikirjoittaja.

MacLane pelasi jalkapalloa Wesleyan Universityssa, ja pelitaitojensa ansiosta hän sai roolin mykkäelokuvassa *Quarterback*. Tämä sai hänet kiinnostumaan näyttelemisestä, jota hän lähti opiskelemaan American Academy of Dramatic Artsiin. MacLane näytteli teatterissa ja satunnaisissa elokuvarooleissa, kunnes vuonna 1932 hän myi käsikirjoituksen näytelmään *Rendezvous* tuottaja Arthur Hopkinsille ehdolla, jotta hän saisi näytellä pääosan. Näytelmä oli menestys ja sen ansiosta MacLane sai sopimuksen Warner Bros -elokuvastudion kanssa. 1940-luvulla MacLane oli vapaana näyttelijänä ja hän näytteli muun muassa John Hustonin ohjaamissa elokuvissa *[[Maltan haukka (vuoden 1941 elokuva)|Maltan haukka]]* (1941) ja *[[Sierra Madren aarre]]* (1948). Hän kokeili myös elokuvakäsikirjoittamista, mutta huonoin tuloksin.

Televisiossa MacLanella oli päärooli sarjassa *The Outlaws* (1960&ndash;1962). Hän näytteli myös useissa *[[Unelmatyttöni|Unelmatyttöni-sarjan]]* jaksoissa. Ansioistaan televisiossa MacLane on saanut tähden Hollywood Walk of Famelle.

## Osittainen filmografia
* *[[Kookospähkinöitä]]* (*The Cocoanuts*, 1929)
* *[[Karkuri (vuoden 1937 elokuva)|Karkuri]]* (*You Live Only Once*, 1937)
* *[[Smart Blonde]]* (1937)
* *[[Ehdonalaisesti vapauteen]]* (*You and Me*, 1938)
* *[[Maltan haukka (vuoden 1941 elokuva)|Maltan haukka]]* (*Maltese Falcon*, 1941)
* *[[High Sierra]]* (1941)
* *[[He olivat urheita miehiä]]* (*Western Union*, 1941)
* *[[Tri Jekyll & Mr Hyde (vuoden 1941 elokuva)|Tri Jekyll & Mr Hyde]]* (*Tri Jekyll & Mr Hyde*, 1941)
* *[[Sierra Madren aarre]]* (*Treasure of the Sierra Madre*, 1948)
* *[[Kansasin hurjapäät]]* (*Kansas Pacific*, 1953)
* *[[Glenn Miller Story]]* (*The Glenn Miller Story*, 1954)

## Lähteet